RaketaDoLeta

Vizija sistema

Verzija 1.2

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 19.03.2022. | 1.0 | Inicijalna verzija | Nada Jovanović  Milica Jovanović  Nastasija Stanković  Katarina Stanojković |
| 05.05.2022. | 1.1 | Korekcija inicijalne verzije | Nada Jovanović  Milica Jovanović  Nastasija Stanković  Katarina Stanojković |
| 13.05.2022. | 1.2 | Finalna vezija | Nada Jovanović  Milica Jovanović  Nastasija Stanković  Katarina Stanojković |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 5

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 7

6.1 Perspektiva proizvoda 7

6.2 Pregled mogućnosti 8

6.3 Pretpostavke i zavisnosti 9

6.4 Cena 9

6.5 Licenciranje i instalacija 9

7. Funkcionalni zahtevi 9

7.1 Prijavljivanje na sistem 9

7.2 Unos, prikaz i ažuriranje osnovnih podataka o fitnes centru 10

7.3 Kreiranje, ažuriranje i brisanje zaposlenih 10

7.4 Unos, prikaz i ažuriranje podataka o korisnicima 10

7.5 Online zakazivanje i ažuriranje treninga 10

7.6 Kreiranje treninga 10

8. Ograničenja 10

9. Zahtevi u pogledu kvaliteta 10

10. Prioritet funkcionalnosti 10

11. Nefunkcionalni zahtevi 11

11.1 Zahtevi u pogledu standardizacije 11

11.2 Sistemski zahtevi 11

11.3 Zahtevi u pogledu performansi 11

11.4 Zahtevi u pogledu okruženja 11

12. Dokumentacija 11

12.1 Korisničko uputstvo 11

12.2 *Online* uputstvo 11

12.3 Uputstvo za instalaciju i konfigurisanje 11

12.4 Pakovanje proizvoda 11

Vizija sistema

# Cilj dokumenta

Cilj ovog dokumenta je definisanje zahteva visokog nivoa web aplikacije za lakšu organizaciju poslovanja fitnes centra u pogledu potreba krajnjih korisnika.

# Opseg dokumenta

Dokument se odnosi na web aplikaciju Raketa Do Leta koja će biti razvijen od strane RDLTeam-a. RaketaDoLeta predstavlja popularan izraz za proces treniranja u fitnes centrima. Namena sistema je efikasno prezentovanje rada fitnes centra, online zakazivanje usluga i lakša komunikacija izmedju korisnika, zaposlenih i uprave.

# Reference

Spisak korišćene literature:

1. RaketaDoLeta – Predlog projekta, RDL-RaketaDoLeta-01, V1.0, 2022, RDLTeam.

# Pozicioniranje proizvoda

## Poslovne mogućnosti

RaketaDoLeta sistem predstavlja Web aplikaciju čija je namena efikasno prezentovanje, online zakazivanje i lakša komunikacija izmedju korisnika, zaposlenih i uprave u jednom fitnes centru. Karakteristični sadržaji kojima se fitnes centar prezentuje su osnovni podaci o fitnes centru, podaci o članovima i organizaciona struktura, podaci o postojećim programima treniranja, kao i podaci o terminima za treniranje.

RaketaDoLeta sistem neće obrađivati domen online naplaćivanja usluga, ali će kosinici imati uvid u cenu programa.

RaketaDoLeta sistem će imati dvojezičnu podršku, za srpski i engleski jezik, te će na taj način biti omoguceno koriscenje i van Srbije gde ce korisnici biti u mogucnosti da zakazu online trening sa trenerom putem video poziva. Unos svih podataka će biti zahtevan na oba jezika što će obezbediti konzistentnost obe jezičke verzije sistema.

## Postavka problema

|  |  |
| --- | --- |
| *Problem je* | Postojeće Web prezentacije fitnes centra nemaju mogućnost online zakazivanja. |
| *Pogađa* | radnike fitnes centra (treneri, menadžeri, …), kao i korisnike usluga fitnes centra. |
| *Posledice su* | teško zakazivanje termina i lako odustajanje od prvobitnog cilja. |
| *Uspešno rešenje će* | obezbediti brzo i efikasno zakazivanje termina u fitnes centru, kao i efikasniju i lakšu interakciju korisnika i zaposlenih u fitnes centru. |

## Postavka pozicije proizvoda

|  |  |
| --- | --- |
| *Proizvod je namenjen* | fitnes centrima, teretanama i njihovim korisnicima |
| *Koji* | će imati mogućnost online zakazivanja treninga, a fitnes centar će imati lakšu organizaciju poslovanja. |
| *Proizvod je* | Web aplikacija. |
| *Koja* | omogućava lakšu interakciju korisnika i zaposlenih u fitnes centru. Takođe aplikacija će omogućiti jasnu evidenciju usluga u firmi i zaposlenih koji su zaduženi za njih. |
| *Za razliku od* | postojećih proizvoda, na kojima postoje samo informacije o centrima, ali ne postoji usluga online zakazivanja tremina.. |
| *Naš proizvod će* | obezbediti brzo i efikasno zakazivanje termina u fitnes centru, kao i efikasniju i lakšu interakciju korisnika i zaposlenih u fitnes centru. |

# Opis korisnika

U ovom odeljku opisani su korisnici RaketaDoLeta sistema. Postoje 5 tipa korisnika: administrator, uprava, trener, korisnik, posetilac prezentacije fitnes centra.

## Opis potencijalnog tržišta

Potencijalni korisnici sistema su edukovani pojedinci sa poznavanjem rada na računaru i najčešće osobe koje kod kuće poseduje personalne računare i pristup Internetu.

Inicijalna RaketaDoLeta aplikacija će biti namenjena fitnes centru BeFit u Aleksincu. Ukoliko se ukaže interesovanje drugih fitnes centara sistem će biti dostupan i drugima u Srbiji. Kao rezultat RaketaDoLeta sistem će biti projektovan da bude fleksibilan i proširiv za korišćenje i u drugim fitnes centrima. Dodatna pažnja će biti posvećena kako jednostavnosti korišćenja Web aplikacije tako i modernom i jednostavnom dizajnu korišćenjem najnovijih Web tehnologija.

Dizajn portala će biti što je moguće više zasnovan na podacima koji se čuvaju u bazi podataka što će omogućiti jednostavne modifikacije nakon instalacije sistema.

## Profili korisnika

**Administrator portala (skraćeno administrator):**

Administrator je zadužen za instaliranje, konfigurisanje i kasnije održavanje konfiguracije portala.

U ulozi administratora će se najčešće naći fakultetski obrazovana osoba sa visokim nivoom poznavanja rada na računaru i administriranja Web servera.

Administrator će imati pristup svim funkcijama sistema.

**Uprava:**

Upravu predstavlja osoba sa prosečnim poznavanjem rada na računaru.

Osoba koja radi u upravi je zaposlena u fitnes centru i njen glavni cilj je detaljno vođenje evidencije o njenim članovima, raspoređivanje obaveza trenera i upravljanje zahtevima korisnika aplikacije (odobravanje/odbijanje zahteva i obaveštavanje korisnika o odluci).

**Trener:**

Trener je osoba zaposlena u fitnes centru koja logovanjem na sajt ima uvid u svoje obaveze(angažovanja od strane uprave). Pored toga imaće uvid u svoje klijente i moći će da im menja određene parametre.

**Korisnik:**

Korisnik je osoba sa prosečnim poznavanjem rada na računaru.

Logovanjem na sajt imaće mogućnost online zakazivanja treninga sa uvidom u kalendar slobodnih termina i izbor trenera za personalni trening ukoliko klijent to želi.

Korisnik, takođe ima mogućnost pregleda svojih dosadašnjih aktivnosti vezanih za treninge i zakazivanja, uvid u njihova stanja(odgovore uprave, trenera),uvid u svoj napredak.

**Posetilac:**

Posetilac je osoba koja je pristupila aplikaciji kao neregistrovani korisnik i za njega se ne čuvaju nikakve informacije u sistemu.

Kao takav, posetilac će imati uvid u sadržaj na početnoj strani, kontakt, lokaciju i osnovne informacije o fitnes centru, kao i mogućnost registrovanja čime postaje korisnik.

## Opis okruženja

Korisnici sistema pristupaju sistemu preko Web-a što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

1. **Nepostojanje zajedničke evidencije dodeljenih obaveza trenerima.** Trenutno ne postoji mehanizam za evidenciju i pregled dodeljenih obaveza trenerima. Vođenje evidencije o obavezama obavlja uprava usmenim putem sa zaposlenima čime može doći do nesporazuma i nemogućnosti zadovoljenja klijenata.
2. **Nedostupnost i nekompletnost informacija o fitnes centru.** Osnovne informacije i informacije o dosadašnjem radu fitnes centra su dostupne samo u prostorijama fitnes centra.
3. **Nemogućnost online zakazivanja usluga i pregleda slobodnih termina.** Zakazivanje i informacije o slobodnim terminima se mogu dobiti samo u prostorijama fitnes centra ili putem telefona.

## Alternative i konkurencija

Istraživanje vezano za analizu postojećih proizvoda koji bi u potpunosti rešili navedene probleme je obavljeno. Došlo se do zaključka da postojeća rešenja nisu adekvatno osmišljena i ne rešavaju u potpunosti sve probleme firmi, zbog čega nisu široko zastupljena u našoj zemlji.

# Opis proizvoda

U ovom odeljku je dat pogled na osnovne mogućnosti RakedaDoLeta sistema, kontekst u kome sistem treba da funkcioniše i konfiguracija sistema.

## Perspektiva proizvoda

RaketaDoLeta sistem će koristiti DBMS instaliran na mašini koja predstavlja Web server fitnes centra. Dijagram koji pokazuje kontekst sistema je dat na slici 6.1.1.

RaketaDoLeta sistem će biti zasnovan na klijent/server arhitekturi Web aplikacija ilustrovanoj na slici 6.1.2. Serverski deo će se izvršavati u kontekstu Web servera na personalnom računaru koji je za to namenjen. Serverske komponente će komunicirati sa DBMS-om koji se nalazi na istoj mašini.

Klijent sistema se izvršava na personalnim računarima, u okviru Web čitača koji se sa Web serverom povezuje preko Interneta. Ne postoji potreba za posebnom instalacijom klijenta, ali je potrebno voditi računa o kompatibilnosti sistema sa različitim popularnim tipovima Web čitača.

**RaketaDoLeta**

**Web Aplikacija**

**DBMS**

RDL korisnici

* **administrator**
* **uprava**
* **trener**
* **korisnici**
* **posetioci**

**Slika 6.1.1. Kontekst sistema RaketaDoLeta**

**PC**

Web pretraživač

Web server

RaketaDoLeta

Web aplikacija

RaketaDoLeta

Baza podataka

Internet

**Slika 6.1.2. Pregled sistema RaketaDoLeta**

## Pregled mogućnosti

Tabela prikazana u ovom odeljku identifikuje osnovne mogućnosti RaketaDoLeta sistema u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovana evidencija podataka o korisnicima i zaposlenima u fitnes centru | Prikaz i pretraživanje svih korisnika koji su se registrovali i trenera koje je uprava zaposlila  Razvrstavanje članova po tipovima  (korisnik/trener) i unos odgovarajućih podataka. |
| Centralizovana evidencija mesečinh nedeljnih i mesečnih aktivnosti fitnes centra | Prikaz svih odrađenih i neodrađenih obaveza koje su planirane u okviru fitnes centra. Ažuriranje podataka o obavezama za svakog trenera od strane uprave. |
| Online zakazivanje treninga | Mogućnost online zakazivanja treninga preko Web aplikacije bez potreba odlaska do samog fitnes centra |
| Konzistentnost prikaza podataka o trenerima | Standardizacija prikaza i unosa podataka o trenerima sa mogućnošću dodavanja linkova na dodatne Web prezentacije sa sadržajem koji nije obuhvaćen. |
| Dvojezična podrška | Prikaz sadržaja aplikacije na srpskom ili engleskom jeziku.  Zahtevanje paralelnog unosa na oba jezika zbog konzistentnosti prezentacije na odgovarajućim jezicima. |
| Jednostavno ažuriranje podataka sa bilo koje lokacije | Mogućnost pristupa i ažuriranja svih podataka sa bilo koje lokacije korišćenjem PC-a i Internet konekcije. |

## Pretpostavke i zavisnosti

RaketaDoLeta sistem, kao Web aplikacija je zavisan od:

* Podrška Web servera za izabrani skripting jezik.
* Podrška skripting jezika za Linux i Windows platformu.
* Mogućnost povezivanja sa DBMS-om iz skripting jezika.
* Podrška DBMS-a za Linux i Windows platformu.
* Funkcionalnosti Web čitača koje korisnici upotrebljavaju za pristupanje portalu.

## Cena

Za sada peojekat je volonterskog tipa i ne zahteva nikakva sredstva za razvoj samog softverskog proizvoda.

Ukoliko administrator Web aplikacije odluči da je postavi na Internet, treba se obezbediti budžet za kupovinu dodatnog hardvera za hostovanje Web aplikacije..

## Licenciranje i instalacija

Sistem će za početak biti instaliran samo u fitnes centru „Be fit“ tako da ne postoje posebni zahtevi u pogledu licenciranja.

Kako RaketaDoLeta sistem nije proizvod namenjen za šire tržište neće biti pravljen poseban instalacioni program. Ipak, potrebno je obezbediti automatizaciju procesa kreiranja baze podataka.

# Funkcionalni zahtevi

U ovom odeljku su definisane funkcionalnosti RaketaDoLeta sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Za članove fitnes centra (uključujući upravu, trenere i korisnike) se mora obezbediti prijavljivanje na sistem korišćenjem korisničkog imena i lozinke. Sistem treba da obezbedi korisniku mogućnost promene svojih podataka za prijavljivanje(lozinka).

Posetioci portala pristupaju sadržaju na početnoj strani, kontaktu i osnovnim informacijama o fitnes centru. Imaju mogućnost pregleda proizvoda koje nudi fitnes centar i mogućnost registracije kako bi postali korisnici fitnes centra.

## Unos, prikaz i ažuriranje osnovnih podataka o fitnes centru

Uprava je zadužena za ažuriranje osnovnih podataka o fitnes centru koji će se prikazivati na glavnoj stranici Web aplikacije.

## Kreiranje, ažuriranje i brisanje zaposlenih

Administrator i uprava imaju mogućnost kreiranja novih i brisanja postojećih naloga za zaposlene u fitnes centru. Svaki zaposleni ima mogućnost ažuriranja spostvenih podataka.

## Unos, prikaz i ažuriranje podataka o korisnicima

Za svaki kreirani nalog za korisnika fitnes centra potrebno je uneti dve vrste podataka, administrativne (unose se prilikom registrovanja) i lične (mogu se uneti i posle registrovanja, informacije bitne za personalnog trenera) . Uvid u podatke korisnika imaće administrator, uprava i trener. Njima će biti omogućena promena nekih od podataka, kao i samom korisniku.

## Online zakazivanje i ažuriranje treninga

Sistem treba da omogući online zakazivanja treninga sa uvidom u kalendar slobodnih termina i izbor trenera za personalni trening ukoliko klijent to želi.I klient i trener imaju mogućnost promene termina zakazanog treninga

## Kreiranje treninga

Klijent ima mogućnost da svoj plan treninga prepusti treneru ili da pošalje zahtev sa intenzitetom i tipom treninga koji želi da radi. Trener ima uvid u korisnički zahtev za intenzitet i tip treninga. Ukoliko on smatra da taj zahtev ne pogoduje klijentu, on može da predloži izmene. U daljoj komunikaciji dolazi se do krajnjeg dogovora o trenigu.

# Ograničenja

Kao dopuna pretpostavki i zavisnosti definisanih u odeljku 6, RaketaDoLeta sistem će biti razvijan pod sledećim ograničenjima:

* Sistem za početak neće zahtevati nabavljanje novog hardvera. Ukoliko dođe do odluke da sistem postane online, biće potrebno nabavljanje resursa za Web hosting sistema.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Unos, prikaz i ažuriranje osnovnih podataka o fitnes centru
* Unos, prikaz i ažuriranje podataka o korisnicima
* Online zakazivanje i ažuriranje treninga
* Kreiranje treninga

# Nefunkcionalni zahtevi

## Zahtevi u pogledu standardizacije

Zahtevi u poledu standardizacije podataka ne postoje.

## Sistemski zahtevi

RaketaDoLeta sistem će biti realizovan korišćenjem React.js na frontend-u i Node.js na backend-u, dok će kao DBMS koristiti MongoDB.

Korisnički interfejs Web aplikacije mora da bude optimizovan za sledeće Web čitače:

* Internet Explorer 11+
* Opera 43+
* FireFox (Mozilla) 52+
* Google Chrome 57+

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za RaketaDoLeta projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

RaketaDoLeta Web aplikacija će biti intuitivna za upotrebu i neće posedovati korisničko uputstvo. Interfejs će biti jednostavan i lak za korišćenje.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema neće biti potrebno krajnjim korisnicima s obzirom da se radi o gotovoj Web aplikaciji.

## Pakovanje proizvoda

Proizvod ne zahteva posebno pakovanje jer nije namenjen širokom tržištu.